I can't fault them. Was just great.
"Great value on a quiet, tranquil setting!"
Pragtige plek om te oornag. Ons wou nie ry nie! Ons kon heerlik sit en ontspan op die stoep, daar is 'n ingeboude braai as jy 'n vleisie wil braai of net 'n lekker kaggel wil maak. Die vriendelike ontvangs van Christina en hulp met in- en aflaai van Hans laat jou nog meer welkom voel. Sal vir seker weer hier oorslaap!
Ons het heerlik geslaap. Wonderlike skoon beddegoed gemaklik en rustige nag beleef. Het veilig gevoel. Al die nodige breekgoed wat ons benodig het, was beskikbaar. Het 'n heerlike ontbyt gemaak voor ons weer in die pad geval het. Was regtig 'n oasis in ons roete af Kaap toe.
Netjies en skoon. Spasie is baie goed benut.
Ons was baie tevrede met die verblyf. Pragtige omgewing. Groot plaasdam waarin die kinders kon swem.
Verrassende oase in die middel van die Karoo.
Ons was goed ontvang en die eenheid was pynlik netjies. Privaat en die kuier en braaiplek was perfek.
Na 'n lang reis kom ons by Wagendrift Lodge aan om te oornag en weer krag te kry vir die res van die pad. En alreeds toe ons Laingsburg verlaat het ons besef dit was die regte oornagbestemming. Asemrowend mooi. Ons is begroet met absolute vriendelikheid en natuurskoon. Afgekoel in die swembad en die aand rustig by die goed toegeruste huisie oornag. Vir seker aanbeveelbaar.
Peace and quiet. Staff very friendly. Place was clean.
We enjoyed our stay. The place was very neat and clean.
Wagendrift is 'n oase in 'n dor, tog pragtige area waar amper niks groei alvorens jy daar land.
Wagendrift Lodge, 'n weggesteekte juweel.
Ons het al baie verby die lodge gery in die verlede, min wetend van die unieke plek, baie naby aan die afdraaipad. So bly ons het hier aangedoen. Die rustige plaasgevoel met die mooi uitsigte op die berge is alles waarvoor jy kan vra. Die eenhede se uitleg is baie goed beplan, wat die buite kuier en braai soveel lekkerder maak. Die personeel was baie vriendelik en behulpsaam. Hout en ys is beskikbaar. Ons kan Wagendrift met 'n oop gemoed aanbeveel.
Pragtige, netjiese blyplek.
Die lodge is baie netjies en het alles wat nodig is. Kamers en badkamers is skoon. Ligging is baie mooi en swembad baie welkom.
Well done aan Anita en Lou. Dis n 'gem' in die middel van die Karoo. Sal net volgende keer langer bly.
Die huisies is goed toegerus met 'n baie lekker kuierstoep! Uitsig op die berge en diere geluide laat mens vergeet van die stad se gewoel!
Definitief aan te beveel. So mooi.
Baie lekker gekuier en die stilte is 'n bonus.
Baie netjies en skoon - hoog aan te beveel.
Asemrowende omgewing met baie rustigheid om jouself te herlaai.
Baie netjies, ten volle toegeruste eenheid. Stoep met vuurmaakplek is wenner. Uitsig oor berge en plaaslewe rustigheid was net wat mens nodig het. Sal enige tyd weer terugkeer.
Wat 'n pragtige plekkie met die mooiste uitsig oor die berge. Kothuis baie netjies en skoon met al die nodige benodighede. Sal plek beslis aanbeveel.
Bosveldplaas-ervaring in die hartjie van die Karoo; baie uniek.
Baie netjiese eenheid, goed uitgerus. 'n Onverwagte, aangename bosveld gevoel met lekker bergfiets paaie (op die plaas en rondom). Wees net bewus dat slegs slaap-area binnenshuis is in die eenhede. Die leef-area en kombuis is buite onderdak en kan waarskynlik koud word in winter.
Rustig, gerieflik en veilig, sal beslis weer daar oorbly.
Selfsorgplekkies is goed ingerig, lieflike braai-area, personeel uiters behulpsaam, ys en hout beskikbaar. Gerieflik geleë op 'n werkende plaas.
Perfekte plek vir 'n vakansiebestemming!
Heerlik en rustige plaasomgewing.
Supernetjiese, pragtige verblyf op ongerepte Karooplaas.
Baie vriendelike ontvangs, kothuis toegerus met alles wat mens nodig het. Fantastiese uitsig en heerlik stil. Wat 'n juweel!
Goed toegeruste akkommodasie. Baie gemaklik kuierarea. Lekker 4x4-roete!
Dit was heerlik by Wagendrift. Rustig. Fantastiese plek om te ontspan.
Totale wegbreek van die stadsgeluide, in pragtige skoon en goed toegeruste huisie, met vriendelike ontvangs.
Groot fout om net een nag by Wagendrift te bly, nie genoeg tyd om te gaan stap, fietsry en sommer net rustig te lees. Vriendelike ontvangs, alles was perfek by ons huisie. Ons vuur het tot laatnag/vroegoggend gebrand, en 'n bonus was dat ons stoksielalleen, behalwe vir die personeel, hier was. Ons kom beslis weer terug!
Rustig en skoon. Sal gerus weer kom kuier, die keer vir langer.
Skoon geriewe en vriendelike personeel. Ons sal gerus in die toekoms weer kom kuier, maar dan bring ons die hele familie saam.
Pragtige omgewing en vriendelike mense. Als wat jy kan nodig hê vir 'n wonderlike breek uit die stad.
'n Belewing en ongelooflike natuurskoon.
Met ons aankoms was ons vriendelik verwelkom. Daar is 'n lekker plaasdam om in af te koel en die verblyf was puik.
Goeie waarde for geld. Sal definitief aanbeveel en weer besoek.
Lafenis vir siel in hartjie van Karoo.
Heerlike rustige verblyf. As jy ware Karoo rustigheid en stilte wil beleef is dit ie plek om te wees. Sitkamer en kombuis is oop op stoep. Fantasties!
Asemrowend, iets anders.
Dankie dat julle julle "stukkie hemel" aan Suid-Afrika beskikbaar stel. Dit is 'n moet beleef! Uiters skoon, netjies, gerieflik, ruim. As selfsorg-eenheid, sal ons vir seker iets meer as 'n eenplaatstoof aanbeveel.
Perfekte stukkie hemel op aarde!
Die ligging is perfek, huisies is netjies, het baie lekker gekuier, en lekker ontspan! Die personeel is baie vriendelik en behulpsaam. Baie dankie vir die perfekte stukkie hemel op aarde!
Fantastiese wegbreek in Karoo!
Fantastiese wegbreek op die plaas in die Karoo. Gaan definitief weer terug!
'n Verrassing in die middel van nêrens.
Gesellige, goed toegeruste kothuisie, vriendelike personeel en 'n groen tuin in die middel van die Karoo. Die stilte was 'n heerlikheid en geen selfoon-ontvangs bring vrede. So bly ons het julle ontdek.
Die lodge is baie mooi en goed ingerig.
Baie mooi plek en omgewing, al was dit baie droog. Uitstekende kliëntediens.
Dit was vreeslik lekker om net die rustigheid te beleef.
Ons wou net vinnig wegbreek van die stad en die Karoo is een van ons gunsteling bestemmings. My kêrel wou al met sy motorfiets-groep hier stop en ons het dit sommer uitgetoets. Dit was vrek lekker en ek kan dit werklik aanbeveel. Dis rustig, netjies, voldoen aan al jou behoeftes en ek moet sê, die mense is vreeslik vriendelik.